เดือนแห่งความผิดหวังของกองทุน…
เดือนสิงหาคมที่ผ่านมานักลงทุนเลือกกองทุนได้ผิดไปตามๆ กัน เพราะเป็นเดือนแห่งความผิดหวังของกองทุน ซึ่งไม่ต่างจากการลงทุนในหุ้น ไม่ว่าจะเป็นหุ้นขนาดใหญ่ ขนาดกลาง และขนาดเล็ก ที่ส่วนใหญ่ปรับตัวลงกันทั่วหน้า เนื่องจากเป็นช่วงที่สถานการณ์การลงทุนไม่เอื้ออำนวย 
19 ก.ย. 2558

กองทุนรวมมีอยู่เยอะพอสมควรที่ให้นักลงทุนจัดสรรลงทุน มีตั้งแต่ที่ให้ผลตอบแทนแบบขาดทุน -100% ยันกำไร 10,000% โดยไม่สามารถบอกได้ล่วงหน้าว่ากองทุนกองไหนที่จะให้ผลตอบแทนสูงกว่ากัน แต่การที่จะลงทุนในแต่ละกองทุนนั้นนักลงทุนต้องเลือกให้เป็น โดยเฉพาะด้าน บลจ.ที่ดูแลกองทุนนั้นๆ ด้วยว่าประสบการณ์ในช่วงที่ผ่านมาบริหารกองทุนเป็นอย่างไร และมีฝีมือในการบริหารได้ดีเยี่ยมขนาดไหน ไม่ว่าจะระยะสั้น หรือระยะยาว
บางสิ่งบางอย่างนักลงทุนคิดว่าเลือกลงทุนในกองทุนได้ดีแล้ว แต่อนาคตคือสิ่งที่ไม่แน่นอนและมีความเสี่ยงเสมอ โดยมีคำพูดหนึ่งที่นักลงทุนมักโดนเตือนอยู่เป็นประจำว่า “การลงทุนคือความเสี่ยง” เพราะผลตอบแทนในแต่ละกองทุนมีโอกาสเปลี่ยนแปลงได้ดังนั้น ทุกอย่างอยู่ที่นักลงทุนทุกคนว่าจะตัดสินใจอย่างไร ผลตอบแทนจะเป็นสิ่งที่เฉลยได้ว่านักลงทุนได้วิเคราะห์กับการลงทุนได้อย่างถูกต้องหรือไม่
บอกได้คำเดียวว่า เดือนสิงหาคมที่ผ่านมานักลงทุนเลือกกองทุนได้ผิดไปตามๆ กัน เพราะเป็นเดือนแห่งความผิดหวังของกองทุน ซึ่งไม่ต่างจากการลงทุนในหุ้น ไม่ว่าจะเป็นหุ้นขนาดใหญ่ ขนาดกลาง และขนาดเล็ก ที่ส่วนใหญ่ปรับตัวลงกันทั่วหน้า เนื่องจากเป็นช่วงที่สถานการณ์การลงทุนไม่เอื้ออำนวย การลงทุนของกองทุนก็เช่นกันมีเพียง 2 กองทุนรวมให้ผลตอบแทนดี ส่วนกองทุนที่เหลือผลตอบแทนออกมาติดลบ “กองทุนหมดความขลังแล้วหรือนี่”
 
สำหรับกองทุนที่ยังมีเสน่ห์ยามที่กองทุนอื่นหมดเสน่ห์ไป คือ กองทุนเปิดเคแทม เวิลด์ โกลด์ แอนด์ เพรเชียส เอคควิตี้, กองทุนเปิด ยูโอบี สมาร์ท โกลด์ แอนด์ ไมน์นิ่ง อิควิตี้ ซึ่งต้องขอชมเชยผู้บริหารกองทุนอย่าง บลจ. กรุงไทย และ บลจ. ยูโอบี (ประเทศไทย) จำกัด  ที่บริหารกองทุนได้กำไรพร้อมมีผลตอบแทนให้แก่นักลงทุนที่ถือครองกองทุน
โดยกองทุนที่ให้ผลตอบแทนที่ยอดเยี่ยมของเดือนสิงหาคม กลายเป็น กองทุนเปิดเคแทม เวิลด์ โกลด์ แอนด์ เพรเชียส เอคควิตี้ หรือ KT-PRECIOUS ให้ผลตอบแทน 6.44% ซึ่งเป็นฝีมือการบริหารของ บลจ.กรุงไทย โดยเน้นลงทุนในหน่วยลงทุนของกองทุน Franklin Gold and Precious Metals Fund (กองทุนรวมหลัก) ในรูปสกุลเงินดอลลาร์สิงคโปร์ ทั้งนี้กองทุนจะลงทุนในต่างประเทศไม่น้อยกว่าร้อยละ 80 ของมูลค่าทรัพย์สินสุทธิของกองทุน
กองทุนอาจกู้ยืมเงินหรือทำธุรกรรมการขายโดยมีสัญญาซื้อคืน โดยเป็นไปตามหลักเกณฑ์ที่คณะกรรมการ ก.ล.ต. หรือสำนักงานคณะกรรมการ ก.ล.ต. ประกาศกำหนด โดยปกติกองทุนจะไม่ใช้เครื่องมือป้องกันความเสี่ยงด้านอัตราแลกเปลี่ยนเงินตราต่างประเทศ แต่ในอนาคตกองทุนอาจพิจารณาลงทุนในหรือมีไว้ซึ่งสัญญาซื้อขายล่วงหน้า (Derivatives) ที่มีตัวแปรเป็นอัตราแลกเปลี่ยนเงิน
ต่อมาเป็น กองทุนเปิด ยูโอบี สมาร์ท โกลด์ แอนด์ ไมน์นิ่ง อิควิตี้ หรือ UOBSGM ให้ผลตอบแทน 3.56% ซึ่งเป็นฝีมือการบริหารของ บลจ. ยูโอบี (ประเทศไทย) จำกัด  โดยเน้นลงทุนในหน่วยลงทุนของกองทุน United Gold &amp; General โดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน และกองทุนจะนำเงินไปลงทุนในต่างประเทศไม่น้อยกว่าร้อยละ 80 ของมูลค่าทรัพย์สินสุทธิของกองทุน
 
สำหรับการลงทุนในส่วนที่อยู่ในประเทศไทยนั้น บริษัทจัดการจะลงทุนในตราสารแห่งหนี้ที่มีลักษณะคล้ายเงินฝาก หรือตราสารแห่งหนี้ทั่วไป และเงินฝากในสถาบันการเงินตามกฎหมายไทย ที่มีอายุของตราสาร หรือ สัญญา หรือระยะเวลาการฝากเงิน แล้วแต่กรณี น้อยกว่า 1 ปี โดยมีวัตถุประสงค์เพื่อการสำรองเงินไว้สำหรับการ ดำเนินงาน รอการลงทุน หรือรักษาสภาพคล่องของกองทุน
กลยุทธ์การลงทุนทั้งสองกองทุนอาจเป็นช่วงจังหวะที่เหมาะสมกับเกมที่ผู้บริหารกองทุนดำเนินการได้อย่างถูกทาง
ขณะที่กองทุนอื่นๆ มีผลตอบแทนที่ติดลบนั้น ไม่สามารถเสนอข้อมูลได้ทั้งหมด ดังนั้นมีการรวบรวมมาเพียง 50 กองทุนแรกที่ผลตอบแทนติดลบเยอะ ส่วนนี้ก็จะเห็นได้ว่ากองทุนยังไม่ใช่หลุมหลบภัยของการลงทุนที่ดีไม่ต่างจากตลาดหุ้น อย่างที่หลายฝ่ายบอกว่าหากตลาดหุ้นมีความผันผวนแล้วให้มาลงทุนในกองทุน แต่ก็ไม่ใช่ว่าการลงทุนในกองทุนจะมีความเสี่ยงที่น้อยกว่าเพราะว่ามีผู้บริหารกองทุนที่มีประสบการณ์
ใครที่ว่ากองทุนแข็งแกร่งกว่าตลาดหุ้นอาจจะไม่เป็นเช่นนั้นก็ได้ ซึ่งดูได้จากรายละเอียดในตารางประกอบก็แล้วกันว่าอะไรเป็นอะไร เพราะต่างก็ “เห็นๆ กันอยู่”
…
 
ข้อมูลกองทุนที่ให้ผลตอบแทนดีระหว่างวันที่ 31 ก.ค.58- 31 ส.ค. 58
…
 
ข้อมูลตัวอย่างกองทุนที่ให้ผลตอบแทนติดลบ ณ 31 ก.ค.58-31 ส.ค.58